AOT บวกกว่า 3% กูรูชี้ ROE สูงสุดในกลุ่ม-แนวโน้มธุรกิจสดใส แนะ”ซื้อ” เป้า 430 บ.
AOT พุ่งกว่า 3% ณ เวลา 11.24 น.ราคาอยู่ที่ 382 บาท ปรับตัวขึ้น 13 บาท หรือ 3.52% มูลค่าซื้อขาย 891.73 ล้านบาท ด้าน บล.ดีบีเอสฯ ชี้ ROE สูงสุดในกลุ่ม-แนวโน้มธุรกิจระยะยาวสดใส แนะนำ "ซื้อ" ราคาเป้าหมาย 430 บาท
16 ก.พ. 2559

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 11.24 น.ราคาอยู่ที่ 382 บาท ปรับตัวขึ้น 13 บาท หรือ 3.52% มูลค่าซื้อขาย 891.73 ล้านบาท

โดย บล.กรุงศรี แนะนำ “ซื้อ” ราคาเป้าหมาย 400 บาท/หุ้น คาดว่าจำนวนผู้โดยสารจะเติบโตต่อเนื่องใน 2QFY16 เนื่องจากเป็นช่วง peak ของการท่องเที่ยว (มกราคม-มีนาคม) ในประเทศไทย นอกจากนี้ ทางบริษัทยังได้เปิดให้บริการอาคารผู้โดยสารใหม่ที่สนามบินภูเก็ตแบบ soft opening ในวันที่ 14 กุมภาพันธ์ และกำหนดจะเปิดให้บริการอย่างเป็นทางการในวันที่ 1 มิถุนายน ซึ่งจะช่วยเพิ่มความสามารถในการรองรับผู้โดยสารที่ภูเก็ตอีกเท่าตัวจาก 6.5 ล้านคนเป็น 12.5 ล้านคนต่อปี 
ด้าน บล.ดีบีเอสฯ แนะนำ “ซื้อ” ราคาเป้าหมาย 430 บาท/หุ้น คาดว่าปริมาณการขนส่งตลอดปี 59 จะยังคงแข็งแกร่ง มีสมมุติฐานว่าอัตราการเติบโตของผู้โดยสารและเครื่องบินเป็น 11.1% และ 10.9% ตามลำดับรวมทั้งพื้นที่เชิงพาณิชย์ที่เพิ่มขึ้นจากการเปิดเทอร์มินอล 2 ทั้งที่สนามบินดอนเมืองและภูเก็ต ในเดือน ธ.ค.58 และ พ.ค.59 ตามลำดับ
ทัง้นี้ AOT คือมีอัตราผลตอบแทนผู้ถือหุ้น (ROE) สูงสุดเทียบกับในกลุ่มขนส่ง สำหรับปี 59 คาดไว้ที่ 16.6% เทียบกับกลุ่มที่ 10.7% แนวโน้มระยะยาวมีความสดใสจากอุตสาหกรรมการเดินทาง-ท่องเที่ยวที่มีการเติบโตดี รวมทั้งมีแผนที่จะขยายความสามารถในการให้บริการในอนาคต ชอบ AOT ในประเด็นการเป็นผู้ประกอบการบริหารสายการบินที่เด่นชัดเพียงรายเดียว ขณะที่อยู่ในอุตสาหกรรมที่มีแนวโน้มดีตามที่กล่าวไว้